cyanic-selkie/wikianc huggingface dataset:
खगोल शास्त्र
परिचय
ब्रह्माण्डविद्या के क्षेत्र में पिछले कुछ वर्षों (लगभग 45 वर्षों पूर्व) की खोजों के फलस्वरूप कुछ महत्वपूर्ण बातें समाने आई हैं। विख्यात वैज्ञानिक हबल ने अपने निरीक्षणों से ब्रह्माण्डविद्या की एक नई प्रक्रिया का पता लगाया। हबल ने सुदूर स्थित आकाश गंगाओं से आनेवाले प्रकाश का परीक्षण किया और बताया कि पृथ्वी तक आने में प्रकाश तरंगों का कंपन बढ़ जाता है। यदि इस प्रकाश का वर्णपट प्राप्त करें तो वर्णपट का झुकाव लाल रंग की ओर अधिक होता है। इस प्रक्रिया को डोपलर प्रभाव कहते हैं। ध्वनि संबंधी डोपलर प्रभाव से बहुत लोग परिचित होंगे। जब हम प्रकाश के संदर्भ में डोपलर प्रभाव को देखते हैं तो दूर से आनेवाले प्रकाश का झुकाव नीले रंग की ओर होता है और दूर जाने वाले प्रकाश स्रोत के प्रकाश का झुकाव लाल रंग की ओर होता है। इस प्रकार हबल के निरीक्षणों से यह मालूम हुआ कि आकाश गंगाएँ हमसे दूर जा रही हैं। हबल ने यह भी बताया कि उनकी पृथ्वी से दूर हटने की गति, पृथ्वी से उनकी दूरी के अनुपात में है। माउंट पोलोमर वेधशाला में स्थित 200 इंच व्यासवाले लेंस की दूरबीन से खगोल शास्त्रियों ने आकाश गंगाओं के दूर हटने की प्रक्रिया को देखा है।
दूरबीन से ब्रह्माण्ड को देखने पर हमें ऐसा प्रतीत होता है कि हम इस ब्रह्माण्ड के केंद्रबिंदु हैं और बाकी चीजें हमसे दूर भागती जा रही हैं। यदि अन्य आकाश गंगाओं में प्रेक्षक भेजे जाएँ तो वे भी यही पाएंगे कि इस ब्रह्माण्ड के केंद्र बिंदु हैं, बाकी आकाश गंगाएँ हमसे दूर भागती जा रही हैं। अब जो सही चित्र हमारे सामने आता है, वह यह है कि ब्रह्माण्ड का समान गति से विस्तार हो रहा है। और इस विशाल प्रारूप का कोई भी बिंदु अन्य वस्तुओं से दूर हटता जा रहा है।
हबल के अनुसंधान के बाद ब्रह्माण्ड के सिद्धांतों का प्रतिपादन आवश्यक हो गया था। यह वह समय था जब कि आइन्सटीन का सापेक्षवाद का सिद्धांत अपनी शैशवावस्था में था। लेकिन फिर भी आइन्सटीन के सिद्धांत को सौरमंडल संबंधी निरीक्षणों पर आधारित निष्कर्षों की व्याख्या करने में न्यूटन के सिद्धांतों से अधिक सफलता प्राप्त हुई थी। न्यूटन के अनुसार दो पिंडों के बीच की गुरु त्वाकर्षण शक्ति एक दूसरे पर तत्काल प्रभाव डालती है लेकिन आइन्सटीन ने यह साबित कर दिया कि पारस्परिक गुरु त्वाकर्षण की शक्ति की गति प्रकाश की गति के समान तीव्र नहीं हो सकती है। आखिर यहाँ पर आइन्सटीन ने न्यूटन के पत्र को गलत प्रमाणित किया। लोगों को आइन्सटीन का ही सिद्धांत पसंद आया। ब्रह्माण्ड की उत्पत्ति की तीन धारणाएँ प्रस्तुत हैं
1. स्थिर अवस्था का सिद्धांत
2. विस्फोट सिद्धांत (बिग बंग सिद्धांत) और 3. दोलन सिद्धांत।
इन धारणाओं में दूसरी धारणा की महत्ता अधिक है। इस धारणा के अनुसार ब्रह्माण्ड की उत्पत्ति एक महापिंड के विस्फोट से हुई है और इसी कारण आकाश गंगाएँ हमसे दूर भागती जा रही है। इस ब्रह्माण्ड का उलटा चित्र आप अपने सामने रखिए तब आपको ब्रह्माण्ड प्रसारित न दिखाई देकर सकुंचित होता हुआ दिखाई देगा और आकाश गंगाएँ भागती हुई न दिखाई देकर आती हुई प्रतीत होगी। अत: कहने का तात्पर्य यह है कि किसी समय कोई महापिंड रहा होगा और उसी के विस्फोट होने के कारण आकाश गंगाएँ भागती हुई हमसे दूर जा रही हैं। क्वासर और पल्सर नामक नए तारों की खोज से भी विस्फोट सिद्धांत की पुष्टि हो रही है।
पेरबिंग
पेरबिंग (Perbing) भारत के सिक्किम राज्य के दक्षिण सिक्किम ज़िले में स्थित एक गाँव है। यह नाम्ची शहर के समीप और राज्य की राजधानी गान्तोक से 90 किमी दूर है।
निखिल पॉल जॉर्ज
निखिल पॉल जॉर्ज लन्दन में भारतीय मूल आधारित एक गायक, गिटार वादक, बासवादक, रिकार्ड निर्माता, प्रबंधक और संगीतकार हैं। वो बॉलीवुड फ़िल्म बर्फ़ी! (2012) में अपने गायन कार्य के लिए जाने जाते हैं। उन्होंने फ़िल्म संगीतकार प्रीतम के लिए फ़िल्म में "आशियाँ" और "मैं क्या करूँ" नामक दो गाने गाये हैं।
== निर्माण कार्य ==
मोहिउद्दीनपुर गाँव, फुलवारीशरीफ़ (पटना)
मोहिउद्दीनपुर फुलवारीशरीफ़, पटना, बिहार स्थित एक गाँव है।
अमिलौटी गाँव, हंडिया (इलाहाबाद)
अमिलौटी भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
अन्योक्ति अलंकार
जहाँ उपमान के बहाने उपमेय का वर्णन किया जाय, या कोई बात सीधे न कहकर किसी के सहारे की जाय, या जहाँ अप्रस्तुत कथन के माध्यम से प्रस्तुत  का बोध हो, वहाँ अन्योक्ति अलंकार होता है।   जैसे-
स्पष्टीकरण - अप्रस्तुत अली ( भौंरा ) प्रस्तुत राजा एवं अप्रस्तुत कली के माध्यम से प्रस्तुत रानी का उल्लेख किया गया है, इसलिए यहाँ अन्योक्ति अलंकार है। इस पंक्ति में राजा जयसिंह और उसकी रानी का वर्णन भंवरा पराग और मधु के माध्यम से हुई है।
( यहां नायिका अपनी सहेली के साथ अपनी प्रेम की अभिव्यक्ति भंवरा तथा गुलाब के फूल के माध्यम से कर रही है।)
( अर्थ : हे राजहंस! तुमने सरोवर में कमलनाल का भोजन किया, पानी पिया और कमल के फूलों का आस्वाद लिया। अब बोलो, कौनसा काम कर के सरोवर के इतने बड़े उपकार से मुक्त हो जाओगे।)
अन्योक्ति – किसी व्यक्ति पर किसी अन्य सज्जन ने बहुत उपकार किए हैं। और वह व्यक्ति उस सज्जन के उपकारों के नहीं चुका पा रहा है। उस व्यक्ति के लिए यह अन्योक्ति है।
मांचु लोग
मांचु या मान्चू (मांचु:, मान्जू; चीनी: 满族, मान्ज़ू; अंग्रेज़ी: Manchu) पूर्वोत्तरी चीन का एक अल्पसंख्यक समुदाय है जिनके जड़े जनवादी गणतंत्र चीन के मंचूरिया क्षेत्र में हैं। १७वीं सदी में चीन पर मिंग राजवंश सत्ता में था लेकिन उनका पतन हो चला था। उन्होंने मिंग के कुछ विद्रोहियों की मदद से चीन पर क़ब्ज़ा कर लिया और सन् १६४४ से अपना राजवंश चलाया, जो चिंग राजवंश कहलाता है। इन्होनें फिर सन् १९११ की 'शिनह​ई क्रान्ति' तक शासन किया, जिसके बाद चीन में गणतांत्रिक व्यवस्था आरम्भ हो गई।
चीनी इतिहास में इस भूमिका के बावजूद, मांचु लोग नसल से चीनी नहीं हैं, बल्कि चीन के उत्तर में तुन्गुसी भाषाएँ बोलने वाले बड़े समुदाय की एक शाखा हैं। तीन सौ वर्षों के सांस्कृतिक संपर्क से और आधुनिक चीनी सरकारी नीतियों के कारण आधुनिक मांचु लोगों ने चीन के बहुसंख्यक हान चीनी समुदाय के बहुत तौर-तरीके अपना लिए हैं। अधिकतर मांचु लोग अब मांचु भाषा की बजाए चीनी भाषा बोलते हैं और मांचु को मातृभाषा के रूप में बोलने वाले अब बुज़ुर्ग हो चले हैं। सन् २०१० में चीन में मांचुओं की जनसँख्या १ करोड़ से ज़रा अधिक है, जिसके बूते पर वे चीन का तीसरा सबसे बड़ा समुदाय हैं, हालांकि १०० करोड़ की हान चीनी आबादी के सामने उनकी संख्या बहुत कम है।
गणेश वासुदेव जोशी
गणेश वासुदेव जोशी (जुलाई २०, १८२८ - जुलाई २५, १८८०) महाराष्ट्र के समाजसुधारक तथा सामाजिक कार्यकर्ता थे। उनके द्वारा किए गए सार्वजनिक कार्यों के कारण उनको 'सार्वजनिक काका' ही कहा जाने लगा था। भारत में 'स्वदेशी' का विचार सबसे पहले उन्होने ही प्रस्तुत किया था। न्यायमूर्ति रानडे के साथ मंत्रणा कर सार्वजनिक काका ने १८७२ में स्वदेशी आंदोलन का श्रीगणेश किया था। उनके स्वदेशी आन्दोलन से ही गाँधीजी को खादी के प्रचार की प्रेरणा मिली थी।
उन्होंने 'देशी व्यापारोत्तेजक मंडल" की स्थापना कर स्याही, साबुन, मोमबत्ती, छाते आदि स्वदेशी वस्तुओं का उत्पादन करने को प्रोत्साहन दिया था। इसके लिए स्वयं आर्थिक हानि भी सही थी। इस स्वदेशी माल की बिक्री के लिए सहकारिता के सिद्धांत पर आधारित पुणे, सतारा, नागपुर, मुंबई, सूरत आदि स्थानों पर दुकाने प्रारंभ करने के लिए प्रोत्साहित किया था। स्वदेशी वस्तुओं की प्रदर्शनियां भी आयोजित की। उन्हीं के प्रयत्नों से आगरा में कॉटन मिल शुरु की गई थी।
१२ जनवरी १८७२ को उन्होंने खादी उपयोग में लाने की शपथ ली थी और उसे आजीवन निभाया। खादी का उपयोग कर उसका प्रचार-प्रसार करनेवाले वे पहले दृष्टा देशभक्त थे।
भारतीय वनस्पति सर्वेक्षण
भारतीय वनस्पति सर्वेक्षण (Botanical Survey of India / BSI) भारत सरकार के वन एवं पर्यावरन मंत्रालय के अधीन एक वनस्पति वैज्ञानिक संस्थान है। इसकी स्थापना १८९० अंग्रेजी राज के समय में हुई थी जिसका उद्देश्य ब्रिटिश साम्राज्य के पादप-संसाधनों का सर्वेक्षण करना था।
आइसो ऑक्टेनॉल
आइसो ऑक्टेनॉल एक कार्बनिक यौगिक है।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH4) सबसे छोटे अणुसूत्र का हाइड्रोकार्बन है। ईथेन (C2H6), प्रोपेन (C3H8) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्त्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार आइसो ऑक्टेनॉल को भी विभिन्न प्रयोगों में लिया जा सकता है।
छाता
छाता या छत्र काष्ठ या धातु की पसलियों द्वारा समर्थित एक तह वितान है जो सामान्यतः काष्ठ, धातु या प्लास्टिक के खम्भे पर लगाया जाता है। यह किसी व्यक्ति को वृष्टि या धूप से बचाने के लिए बनाया गया है। छाता शब्द का पारम्परिक रूप से उपयोग वृष्टि से स्वयं को बचाने के लिए किया जाता है, छत्र के साथ स्वयं को सूर्य की धूप से बचाने के लिए प्रयोग किया जाता है, यद्यपि शब्दों का प्रयोग परस्पर के लिए किया जाता है। अक्सर अन्तर वितान के लिए प्रयुक्त सामग्री है; कुछ छत्र जलरोधक नहीं होते हैं, और कुछ छाते पारदर्शी होते हैं। छात्रों के वितान कपड़े या लचीले प्लास्टिक से बने हो सकते हैं।
प्राचीन काल में यह सम्राटों का गौरवचिह्र था। साधारणतया इसका उपयोग ताप और वर्षा से बचने के लिये होता है। इसकी उत्पत्ति के संबंध में एक पौराणिक कथा प्रचलित है : एक बार महर्षि जमदग्नि की पत्नी रेणुका सूर्यताप से बहुत विकल हुई। क्रुद्ध होकर महर्षि ने सूर्य का वध करने के निमित्त धनुष बाण उठाया। सूर्यदेव डरकर उनके समक्ष उपस्थित हुए और ताप से रक्षा के लिये एक शिरस्त्राण छत्र बनाकर उनकी सेवा में भेंट की।
एक पहेली (1971 फ़िल्म)
एक पहेली 1971 में बनी हिन्दी भाषा की फिल्म है।
संक्षेप
Firoz Khan
फ्रॉम रशिया विथ लव
फ्रॉम रशिया विथ लव (From Russia With Love) 1963 में बनी जेम्स बॉन्ड फ़िल्म श्रंखला की दुसरी फ़िल्म है जिसमें शॉन कॉनरी ने दुसरी बार जेम्स बॉन्ड कि भुमिका साकारी है।
1985 मोंटे कार्लो मास्टर्स
पुरुष एकल
इवान लेंडल ने मैट्स विलेंडर को 6-1, 6-3, 4-6, 6-4 से हराया।
बनिहाल पास
बनिहाल दर्रा ( हिंदी : बनिहाल दर्रा उर्दू : بانہال درا) पीर पंजाल रेंज में 2,832 (9, 291 फीट) की अधिकतम ऊंचाई पर एक पहाड़ी दर्रा है। यह  केंद्र शासित प्रदेश जम्मू और कश्मीर में कश्मीर घाटी को बाहरी हिमालय और मैदानी इलाकों को दक्षिण से जोड़ता है। कश्मीरी भाषा में, "बनिहाल" का अर्थ बर्फ़ीला तूफ़ान है।
शहरी विकास विभाग (उत्तर प्रदेश)
शहरी विकास विभाग (IAST: नगर विकास विभाग), जिसे अक्सर DoUD के रूप में जाना जाता है, उत्तर प्रदेश सरकार का एक विभाग है जो स्थानीय निकायों नगर क्षेत्रों, नगर पालिका परिषदों और से संबंधित नियमों और विनियमों और कानूनों के निर्माण और प्रशासन के लिए जिम्मेदार है।
आशुतोष टंडन विभागीय कैबिनेट मंत्री के रूप में कार्य करते हैं, और प्रमुख सचिव (शहरी विकास), एक IAS अधिकारी, विभाग का प्रशासनिक प्रमुख होता है।
उत्तर प्रदेश सरकार भारतीय लोकतांत्रिक राज्य उत्तर प्रदेश में राज्यपाल के साथ एक लोकतांत्रिक रूप से चुनी हुई राज्य सरकार है, जिसका भारत के राष्ट्रपति द्वारा राज्य का संवैधानिक प्रमुख नियुक्त किया जाता है। उत्तर प्रदेश के राज्यपाल को पांच साल की अवधि के लिए नियुक्त किया जाता है और मुख्यमंत्री और उनके मंत्रिपरिषद की नियुक्ति करता है, जो राज्य की कार्यकारी शक्तियों के साथ निहित होते हैं।  राज्यपाल राज्य का एक औपचारिक प्रमुख बना हुआ है, जबकि मुख्यमंत्री और उसकी परिषद दिन-प्रतिदिन के सरकारी कार्यों के लिए जिम्मेदार हैं।  भारतीय राजनीति पर उत्तर प्रदेश का प्रभाव महत्वपूर्ण है, और अक्सर सर्वोपरि और / या एक बेलदार, क्योंकि यह लोकसभा और राज्यसभा दोनों के लिए संसद के सदस्यों की सबसे बड़ी संख्या भेजता है, राज्य की आबादी 200 मिलियन से अधिक है;  लगभग दोगुना है कि अगले सबसे अधिक आबादी वाले राज्य में।
कार्य
विभाग शहरी विकास से संबंधित कानून और नीतियां बनाने और लागू करने के लिए जिम्मेदार है। शहरी विकास विभाग, स्थानीय निकाय निदेशालय के माध्यम से, स्थानीय निकायों, विशेष रूप से नगर निगमों के समुचित कार्य के लिए, स्थानीय निकायों को वित्तीय सहायता और अन्य प्रकार के अनुदान प्रदान करके भी जिम्मेदार है।  इसके अलावा विभाग शहरों को उचित स्वच्छता, बुनियादी ढांचे और अन्य नागरिक सुविधाएं प्रदान करने के लिए भी जिम्मेदार है।
महत्वपूर्ण अधिकारी
आशुतोष टंडन, शहरी विकास विभाग के कैबिनेट मंत्री हैं, जबकि गिरीश कुमार यादव शहरी विकास विभाग में राज्य मंत्री हैं।
विभाग के प्रशासन का प्रमुख सचिव होता है, जो एक IAS अधिकारी होता है, जिसे छह विशेष सचिवों, दो संयुक्त सचिवों और सात उप /अवर सचिवों द्वारा सहायता प्रदान की जाती है। वर्तमान प्रमुख सचिव (यूडी) मनोज कुमार सिंह हैं।
अफ़्रीकी नखरहित ऊदबिलाव
अफ़्रीकी नखरहित ऊदबिलाव ( अंग्रेज़ी: African clawless otter ), जिसे ग्रूट ऊदबिलाव ( groot otter ) और अंतरीप ऊदबिलाव ( cape clawless otter ) भी कहते हैं, दुनिया का दूसरी सबसे बड़ी मीठे-पानी में रहने वाली जाति है। यह उप-सहारा अफ़्रीका के सवाना (मैदानी) और जंगल इलाक़ों में नदी-झीलों के पास मिलते हैं। इनकी सबसे बड़ी पहचान इनके बिना नखों वाले और (उँगलियों के बीच) अधूरी जाली-वाले पाँव होते हैं। यह अपनी नाखून रहित लेकिन स्पर्श-सक्षम उँगलियों से पानी में और पत्थरों के नीचे केंकड़े, मेंढ़क और अन्य छोटे जीव खाने के लिए खोजते हैं।
प्रजनन
बसंत की शुरुआत में मादाओं के 2 से 5 बच्चे होते हैं। नर और मादा दिसंबर में बारिशों के दौरान ब्याहते हैं लेकिन फिर अलग होकर जीवन व्यतीत करते हैं। बच्चों का पालन केवल मादाएँ ही करती हैं। मादाओं की गर्भावस्था लगभग दो महीने (63 दिन) चालती है।
भालजी पेंढारकर
भालचंद्र गोपाल पेंढारकर (२ मई, १८९८ - २६ नवम्बर, १९९४) मराठी चित्रपट दिग्दर्शक, निर्माता, पटकथालेखक, संवादलेखक थे।
पैंछारी-उ०मौ०-१, सतपुली तहसील
पैंछारी-उ०मौ०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सैंटालेलीस
सैंटालेलीस (Santalales) सपुष्पक पौधों (यानि फूल देने वाले पौधों) का एक जीववैज्ञानिक गण है। यह विश्वभर में मिलते हैं लेकिन इनकी भारी संख्या उष्णकटिबंधीय व उपोष्णकटिबन्धीय क्षेत्रों में मिलती है। इसका नाम संदल से उत्पन्न हुआ है, जो इसका प्रकार वंश है।
मान्छु
मान्छु या मान्चु एक बहुविकल्पी शब्द है, जिसके यह अर्थ हो सकते हैं:
हत्नि, दहेगाव‌ मण्डल
हत्नि, दहेगाव‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भारतीय भाषाई सर्वेक्षण
भारतीय भाषाई सर्वेक्षण (Linguistic Survey of India) ब्रिटिश राज के आधीन भारत का एक प्रमुख सर्वेक्षण परियोजना थी। इसके अन्तर्गत सन् १८९४ से लेकर सन् १९२८ तक भारतीय सिविल सेवा के अधिकारी जॉर्ज ग्रियर्सन के निर्देशन में कार्य हुआ। इसमें कुल ३६४ भारतीय भाषाओं एवं बोलियों का विस्तृत सर्वेक्षण किया गया।
सुनहरा
सुवर्ण, जिसे सुनहरा भी कहा जाता है, एक पीत-वर्ण का निकटवर्ती साथी है। यह रंग हल्के भूरे से लेकर नारंगी (रंग) रंग तक की छायाओं में दिखाया जा सकता है। ठीक वैसे ही जैसे कि रूपहला रंग धातु चाँदी का रंग होता है, यह धातु सोना का रंग होता है, जिसमें कि धात्विक आभा होती है। अतः इसे ठीक-ठीक नहीं दिखाया जा सकता है।
अमेपुर गाँव, हंडिया (इलाहाबाद)
अमेपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
विभाण्डक
आश्रम
उनका आश्रम कर्नाटक में श्रृंगेरी के पास था।
हिंदू महाकाव्य महाभारत के वनपर्व की एक कहानी के अनुसार कौशिकी देवनादी नदी के क्षेत्र में विभांडक ऋषि का एक आश्रम था। कौशिकी देवनादी नदी की पहचान कुंवारी या क्वारी नदी के रूप में की जाती है। इसी महान संत के नाम पर भिंड शहर का नाम पड़ा है। विभाण्डका ऋषि का एक प्राचीन मंदिर अभी भी भिंड में स्थित है।
क्लासिक परमल रासो के अनुसार, राजा पृथ्वीराज चौहान ने सिरसागढ़ की लड़ाई में चंदेलों से लड़ने के लिए जाते समय विभाण्डका ऋषि के समाधि स्थल (स्मारक के लिए स्थान) पर घने जंगल में डेरा डाला और उनके सेनापति मलखान को हराया।
यह भी कहा जाता है कि पांडवों ने अपने निर्वासन के दौरान उनके आश्रम का दौरा किया था। यह स्थान अब पृथ्वीराज चौहान द्वारा निर्मित भगवान शिव के वन खंडेश्वर मंदिर का स्थान है।
अद्वैत मठ
अद्वैत वेदांत के अनुसार, आदि शंकर ने चार मठों (संस्कृत: मठ)  की स्थापना की, जिसका मुख्यालय पश्चिम में द्वारका, पूर्व में जगन्नाथ पुरी, दक्षिण में श्रृंगेरी और उत्तर में बद्रीकाश्रम में था। प्रत्येक मठ का नेतृत्व उनके चार मुख्य शिष्यों में से एक ने किया था, जो प्रत्येक वेदांत संप्रदाय को जारी रखते हैं।
पांडे के अनुसार, इन मठों की स्थापना स्वयं शंकर ने नहीं की थी, बल्कि मूल रूप से विभादक और उनके पुत्र यंग द्वारा स्थापित आश्रम थे शंकर ने द्वारका और श्रृंगेरी में आश्रमों को विरासत में मिला, और अंगवेरापुरा में आश्रम को बदरीकाश्रम में स्थानांतरित कर दिया, और अंगडेश में आश्रम को जगन्नाथ पुरी में स्थानांतरित कर दिया।
यकुबपुर-नगवान गाँव, फुलवारीशरीफ़ (पटना)
यकुबपुर-नगवान फुलवारीशरीफ़, पटना, बिहार स्थित एक गाँव है।
कंगन (1971 फ़िल्म)
कंगन 1971 में बनी हिन्दी भाषा की फिल्म है।
लव (बहुविकल्पी)
लव एक अंग्रेज़ी शब्द है, जिसका अर्थ प्रेम हैं एवम् विकीपीडिया पर अन्य लेख इस प्रकार हैं:
1982 मोंटे कार्लो मास्टर्स
पुरुष एकल
गुलिरमो विलास ने इवान लेंडल को 6-1, 7-6, 6-3 से हराया।
जिमखितौला, बागेश्वर(सदर) तहसील
जिमखितौला, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
कैमूर जिला
कैमूर भारत प्रांत के बिहार राज्य का एक जिला है। यहां का प्राशासनिक मुख्यालय भभुआ है। पर्वत और कैमूर वन्यजीव अभ्यारण यहां के प्रमुख पर्यटन स्थलों में से है। इसके अलावा, रामगढ़ गाँव, दुरौली, चैनपुर, भगवानपुर, भभुआ, बिद्यानाथ और मुंडेश्‍वरी स्टोन मंदिर आदि भी यहां के प्रमुख पर्यटन स्थल है। चट्टानों पर हुई चित्रकारी कैमूर की एक बड़ी खोज है। इन चित्रों का सम्बन्ध मैसोलिथिक काल से है। माना जाता है कि यह चित्रकारी 5000 ई.पू. से 2500 ई.पू. के समय की है। इनमें से कई चित्र जानवरों के बने हुए हैं। कैमूर जिला में मां मुंडेश्वरी का अदभुत मंदिर हैं जिसके चलते यहां काफी पर्यटक आते जाते रहते हैं मां मुंडेश्वरी का मंदिर विश्व का सबसे प्राचीन मंदिरों में से एक हैं यहां से 500m दूरी पर एक गाव है रामगढ़ नाम का जो कि काफी इतिहासिक है यहां का इतिहास और झरने काफी मनमोहक लगते हैं।।
इतिहास
कैमूर का इतिहास काफी प्राचीन और रूचिकर है। यह जिला छठी शताब्दी ई.पू. से पांचवी शताब्दी ई. तक शक्तिशाली मगध साम्राज्‍य का हिस्सा था। सातवीं शताब्दी में कैमूर कन्नौज के शासक हर्षवर्द्धन के अधीन आ गया। सी. मार्क (इतिहासकार) के अनुसार इस क्षेत्र पर शासन करने वाले प्रथम शासक पाल वंश के थे। उसके बाद चन्दौली का यहां शासन रहा और बारहवीं शताब्दी में ताराचंदी ने कैमूर जिले पर राज किया। अत: यह क्षेत्र कई शासक वंशो के अधीन रहा।
आकर्षण
यहाँ का मुख्य आकर्षण प्राशासनिक मुख्यालय भभुआ में देखा जा सकता है जहाँ आपको सबकुछ हरा ही दिखेगा। भभुआ को 'हरित नगर' (हरा शहर) के रूप में पहचान मिल चुकी है।
चैनपुर
भभुआ मुख्यालय के पश्चिम से 11 किलोमीटर की दूरी पर चैनपुर स्थित है। यहां बख्तियार खान का स्मारक है। कहा जाता है कि बख्तियार खान का विवाह शेरशाह की पुत्री से हुआ था। चैनपुर स्थित किले का निर्माण सूरी अथवा अकबर काल के दौरान हुआ था, इसी स्मारक के पश्चिम में मुस्लिम दरगाह असमकोटी हैं। इसके अतिरिक्त, यहां हरसू ब्रह्म नाम का एक प्रसिद्ध हिन्दू मंदिर भी है। कहा जाता है कि राजा शालीवाहन के पुजारी हरशू पांडे ने अपने घर की रक्षा में इसी जगह पर अपने प्राण गवाएं थे।
तेलहार प्रपात
तेलहार कुंड भभुआ जिला से 30 किलोमीटर दूरी पर स्थित है, जो की अधौरा(गांव ) के रास्ते में है | मुख्यः रूप से यह एक झरना है जहाँ पहाड़ो से होकर आने वाली पानी गिरता है |
भगवानपुर
कैमूर पर्वत के समीप स्थित भगवानपुर भभुआ के दक्षिण से 11 किलोमीटर की दूरी पर है। कहा जाता है कि यह स्थान चन्द्रसेन सारन सिंह की शक्ति का केन्द्र हुआ करता था। राजा शलिवाहन ने इस क्षेत्र को शेर सिंह से जीत लिया था। लेकिन बाद में अकबर के शासनकाल के दौरान उन्होंने इस क्षेत्र पर पुन: विजय प्राप्त कर ली थी। इसी से सटे लगभग ५किलोमीटर की दूरी पे टेकरा गां व है जो अद्भुत छवि झलकता है
रामगढ़
रामगढ़ गांव अपराध, सुंदर-सुंदर पहाड़, झरना, झील और जिले की शान मुंडेश्‍वरी मंदिर के लिए प्रसिद्ध है। इस मंदिर का निर्माण एक ऊंचे पर्वत पर समुद्र तल से लगभग 600 फीट की ऊंचाई पर किया गया है। यहां से कुछ पुरातत्वीय अभिलेख भी प्राप्त हुए थे, जिनका काफी महत्व माना जाता है। यह काफी प्राचीन मंदिर है। इस मंदिर का निर्माण लगभग 635 ई. में किया गया था।
अधौरा
यह जगह समुद्र तल से 2000 फीट की ऊंचाई पर स्थित है। अधौरा, भभुआ से 58 किलोमीटर की दूरी पर है। पर्वतों और जंगलों से घिरे इस स्थल की खूबसूरती देखने लायक है। यहीं कारण है कि काफी संख्या में पर्यटक यहां आना पसंद करते हैं।
बैजनाथ
बैजनाथ गांव रामगढ़ खण्ड मुख्यालय के दक्षिण से लगभग 9 किलोमीटर की दूरी पर है। यहां पर एक अति प्राचीन शिव मंदिर है। इस मंदिर का निर्माण प्रतिहार वंश ने करवाया था। इस मंदिर में कई प्राचीन सिक्के और अनेक महत्वपूर्ण वस्तुएं मौजूद है। बैजनाथ में स्थित शिव मंदिर का शिखर एक शिला को तराश कर बनाया गया है
मुंडेश्वरी मंदिर
मुंडेश्‍वरी मंदिर कैमूर जिले के रामगढ़ गांव में स्थित है। कहा जाता है कि यह मंदिर 636 ई. से ही अस्तित्‍व में है। यह मंदिर गुप्‍त काल की वास्तुशैली का अनोखा उदाहरण है। मुंडेश्वरी मंदिर के तराई में स्थित रामगढ़ गाँव काफी मनमोहक लगता है यह गांव पहाड़ों और प्रकृति के गोद में होने के कारण काफी आकर्षित दिखता है
दरौली
दरौली गांव रामगढ़ के उत्तर-पूर्व से लगभग आठ किलोमीटर की दूरी पर स्थित है। यह बहुत ही खूबसूरत स्थान है। दरौली गांव में दो प्राचीन मंदिर है तथा यहां प्राचीन जिले का सर्वाधिक बड़ा तालाब भी है।
भभुआ
मुंडेश्‍वरी मंदिर से पश्चिम की ओर 6 किलोमीटर की दूरी पर भगवानपुर और चैनपुर के बॉर्डर पर यह डैम स्थित है । यह लगभग 1 से 2 किलोमीटर के दूरी में फैला हुआ हैं। यह सिचाई के लिए सर्वोत्तम मानी जाती है, इस डैम से नहर के माध्यम से सिचाई की जाती हैं। यह नहर अंत मे गेहुँआ नदी में मिल जाती हैं और गेहुँआ नदी आगे जाकर कर्मनाशा नदी में जा मिलती हैं।
आवागमन
यहां का सबसे निकटतम हवाई अड्डा वाराणसी स्थित लाल बहादुर शास्त्री अंतरराष्ट्रीय हवाई अड्डा तथा पटना स्थित लोकनायक जयप्रकाश नारायण अंतर्राष्ट्रीय हवाई अड्डा है।
भारत के कई प्रमुख शहरों से कैमूर जिले में रेलमार्ग द्वारा आसानी से पहुंचा जा सकता है।रेलवे स्टेशन भभुआ रोड (मोहनिया) है।
कैमूर सड़कमार्ग द्वारा भारत के कई प्रमुख शहरों से जुड़ा हुआ है। राष्ट्रीय राजमार्ग 2 से होते हुए कैमूर पहुंचा जा सकता है ।
सटे प्रमुख शहर
डेविस कप
डेविस कप दुनिया की सबसे बड़ी अंतर्राष्ट्रीय प्रतियोगिताओं में से एक है। इस प्रतियोगिता ने अभी भी अपनी इस चमक को बरकरार रखा है। डेविस कप एक अंतर्राष्ट्रीय पुरुष टेनिस स्पर्द्धा है जो कि दलों द्वारा खेली जाती है। डेविस कप प्रतिवर्ष नॉक आउट ढंग से खेला जाता है। इसे "टेनिस का विश्व कप" भी कहा जाता है
Prakash
पुरुषोत्तमपुर(पर्सोत्तिमपुर सतघरिया)
| ऊंचाई / ऊंचाई: 42 मीटर। सील स्तर से ऊपर
| टेलीफोन कोड / एसटीडी कोड: 06342
| डाक घर का नाम: असरगंज Asarganj
Facebook
पुरुषोत्तमपुर Purushottampur बिहार राज्य के मुंगेर जिले के असरगंज ब्लॉक का एक गाँव है. यह जिला मुख्यालय के मुंगेर से पूर्व की ओर 31 KM की दूरी पर स्थित है तथा असरगंज से 7km दूर स्थित है. राज्य की राजधानी पटना पुरुषोत्तमपुर पिन कोड 813201 से 188 KM दूर है और डाक प्रधान कार्यालय असरगंज है
निकटतम गांव
सजुआ (4 KM), जोरारी (5 KM), असरगंज (6 KM), मकवा (6 KM), कौड़िया (7 KM) चौरगांव के नजदीकी गांव हैं.
भाषा
पुरुषोत्तमपुर के अधिकांश लोग मैथिली भाषा की तरह बोलते हैं जिसमें अधिकांशतः अंगिका भाषा का ही रूप देखा जाता है.
=
इस गांव का इतिहास यहां के स्थानीय निवासी व बुजुर्ग वर्ग के लोग आज भी सुनाते हैं कि इस गांव में मात्र 7 ही घर हुआ करता था. एक बार एक व्यापारी इसी गांव से होकर नमक की बोरी ले जा रहा था. गांव देखकर उसे विश्राम करने का मन किया. उसने विश्राम करने के लिए अपने बैलगाड़ी को एक गढ्ढे में लगा दिया जो एक तालाब सा प्रतीत होता था. रात में वर्षा का पानी नहर से होते हुए उस तालाब में चला गया. अगले दिन जब व्यापारी अपने बैल को लेकर बैलगाड़ी में बांधने गया तो उसने जो देखा उसे देखकर वो अवाक् रह गया तालाब में बिल्कुल थोड़ा पानी था, सारे नमक की बोरी यूं गाड़ी में बंधी हुई थी परंतु किसी में नमक नहीं था. तभी से उस व्यापारी ने गांव का नाम चोरगांव रख दिया. जिसे आगे चलकर गांव के तत्कारिक सरपंच एवं प्रतिष्ठित नेता डॉ लोकनाथ सिंह ने बदल कर चौरगांव रख दिया, जो आज इस गांव का उपनाम है. ======
मुख्य आकर्षण
गांव में देखने लायक बहुत सी चीज़ें हैं जैसे ढोलपहाड़ी पर्वत जो कि गांव से 1km की दूरी पर है यह एक दार्शनिक स्थल में से एक है, इसका वर्णन चीनी यात्री ह्वेन त्सांग ने भी अपनी यात्रा वृतांत में किया है । इसके अतिरिक्त Tannushree park, महाराजा खेतौरिया गढ़ इत्यादि कई दर्शनीय स्थल एवं हिन्दू मंदिर स्थित हैं.
मुख्य सड़कें
गांव को दक्षिण से उत्तर की ओर जोड़ने वाली सड़क डॉ लोकनाथ सिंह मार्ग हैं.
संस्कृत नाटक
संस्कृत नाटक रसप्रधान होते हैं। इनमें समय और स्थान की अन्विति नहीं पाई जाती।
अपनी रचना-प्रक्रिया में नाटक मूलतः काव्य का ही एक प्रकार है। सूसन के लैंगर के अनुसार भी नाटक रंगमंच का काव्य ही नहीं, रंगमंच में काव्य भी है। संस्कृत नाट्यपरम्परा में भी नाटक काव्य है और एक विशेष प्रकार का काव्य है, ..दृश्यकाव्य। ‘काव्येषु नाटकं रम्यम्’ कहकर उसकी विशिष्टता ही रेखांकित की गयी है।
लेखन से लेकर प्रस्तुतीकरण तक नाटक में कई कलाओं का संश्लिष्ट रूप होता है-तब कहीं वह अखण्ड सत्य और काव्यात्मक सौन्दर्य की विलक्षण सृष्टि कर पाता है। रंगमंच पर भी एक काव्य की सृष्टि होती है विभिन्न माध्यमों से, कलाओं से जिससे रंगमंच एक कार्य का, कृति का रूप लेता है। आस्वादन और सम्प्रेषण दोनों साथ-साथ चलते हैं। अनेक प्रकार के भावों, अवस्थाओं से युक्त, रस भाव, क्रियाओं के अभिनय, कर्म द्वारा संसार को सुख-शान्ति देने वाला यह नाट्य इसीलिए हमारे यहाँ विलक्षण कृति माना गया है।
आचार्य भरत ने नाट्यशास्त्र के प्रथम अध्याय में नाट्य को तीनों लोकों के विशाल भावों का अनुकीर्तन कहा है तथा इसे सार्ववर्णिक पंचम वेद बतलाया है। भरत के अनुसार ऐसा कोई ज्ञान शिल्प, विद्या, योग एवं कर्म नहीं है जो नाटक में दिखाई न पड़े -
संस्कृत नाटक विकास
संस्कृत नाट्य साहित्य का विकास क्रमशः वैदिककाल से ही प्रारंभ हो गया था। इस संदर्भ में प्रो. इन्द्रपाल सिंह ‘‘इन्द्र’’ का कथन उल्लेखनीय है - वेदों में ऐसे संकेत अवश्य मिलते हैं जिनसे वैदिककाल में नाट्कों की स्थिति सिद्ध होती है। ऋग्वेद के सूक्तों में सोमविक्रय के समय होने वाले अभिनय का पता चलता है। महाव्रत स्रोत के अवसर पर कुमारियाँ नृत्य गान के साथ अग्नि की परिक्रमा करती थी। शुक्ल यजुर्वेद की वाजसनेय संहिता के तीसवें अध्याय की छठी कण्डिका में ‘‘शैलूष’’ शब्द आया है, जिसका अर्थ है- अभिनेता। कहा जाता है कि एक सूत को नृत्य के लिए और शैलूष को गाने के लिये नियुक्त किया जाना चाहिये। सामवेद के स्रोत रागबद्ध हैं ही जिससे ज्ञात होता है कि वैदिक युग में संगीत पूर्ण विकासावस्था में था। संगीत के अलावा नृत्य तथा वाद्य के भी संकेत प्राप्त होते हैं। इससे यह सिद्ध होता है कि वैदिक युग में वे सभी उपादान प्रचुर मात्रा में पाये जाते थे जो नाटक के विकास के लिए अपेक्षित हैं।
वेदों के पश्चात् रामायण एवं महाभारत में भी नाटक के संकेत प्राप्त होते हैं। महाभारत में ‘‘रामायण नाटक’’ तथा ‘‘कौबेर रंगाभिसार’’ नामक नाटकों के नाम आये हैं।  महाभारत के विराट पर्व में रंगशाला तथा नट का प्रयोग है। रामायण में भी ‘‘नट’’, ‘‘नाटक’’, ‘‘रंग’’ तथा नर्तक का अनेक स्थानों पर उल्लेख प्राप्त होता है। पाणिनि ने भी ‘अष्टाध्यायी’’ में पाराशर्य शिलालिभ्यां भिक्षुनटसूत्रयोः’ द्वारा नाटकों की पूर्व रचना का आभास दिया है।
चतुर्थ शती ई.पूर्व के कौटिल्यीय ‘‘अर्थशास्त्र’’ के अध्ययन से ज्ञात होता है कि नट, नर्तक, गायक, वादक, प्लवक, कुशीलव, सौमित्र तथा चारण आदि नाटकादि करके अपना जीवकोपार्जन करते थे। बौद्ध ग्रन्थों में ‘‘विनयपिटक’’ के ‘‘चुल्लवग्ग’’ में एक कथा है कि अश्वजित तथा पुनर्वसु अभिनय देखने के पश्चात् नर्तकी के साथ प्रेमालाप कर रहे थे तो उन्हें महास्थविर ने विहार से तत्काल निष्कासित कर दिया था। अतएव इस समय में भी नाट्यकला भारतव्यापी हो गई थी।
पतंजलि ने ‘‘महाभाष्य’’ में ‘‘कंसवध’’ तथा ‘‘बलिबन्ध’’ दो नाटकों का नामोल्लेख किया है। महाभाष्य में ‘‘रसिको नटः’’ पद सिद्ध करता है कि पतंजलि के समय रस सिद्धान्त का पूर्ण ज्ञान था।
उक्त विवरण से सिद्ध होता है कि नाटकों की उत्पत्ति भारत में हुई तथा वह वैदिक काल से ही क्रमषः विकसित होता हुआ अपने उन्नत स्वरूप को प्राप्त हुआ। वर्तमान में उपलब्ध जो रूपक हैं, उनमें नाटककार भासविरचित रूपक सबसे प्राचीन है - ऐसी अधिकांश विद्वानों की मान्यता है। दूसरे शब्दों में हम कह सकते है कि भास संस्कृत नाट्य साहित्य के आद्य नाटककार हैं।
संस्कृत नाटक की विषेषताएँ
1. संस्कृत नाटकों में वस्तु, नेता एवं रस इन तत्वों को प्रमुख स्थान दिया गया है। इन्हीं तत्वों के आधार पर रुपकों का विभाजन किया गया है - ‘‘वस्तु नेता रसस्तेषां भेदक‘।’’ रूपक के दस भेद हैं जिनमें नाटक प्रथम भेद है।
3. जहाँ तक नेता अथवा पात्रों का सम्बन्ध है, कथावस्तु के अनुरूप ही पात्रों को रखा गया है। कुछ नाटक ऐसे भी हैं, जिनमें समाज के सभी वर्गों का प्रतिनिधित्व है, जैसे शूद्रकविरचित ‘‘मृच्छकटिक’’।
4. उक्त तीनों तत्वों में भी रस को सर्वाधिक प्रधानता दी गई है। संस्कृत नाटककारों द्वारा कथावस्तु की यथार्थता की ओर उतना ध्यान नहीं दिया गया है जितना प्रेक्षकों अथवा पाठकों के हृदय में किसी रस विषेष का संचार करने की ओर। कवि की सफलता का मानदण्ड रसाभिव्यक्ति का माना गया है। रस को ही नाट्यकला का प्रधान लक्ष्य माना गया। शृंगार अथवा वीर रस में से किसी एक को प्रधान रस इन नाटकों में माना गया है, शेष सहायक रसों के रूप में प्रयुक्त हुये हैं।
5. नाट्यशास्त्रीय नियमानुसार अधिकांश संस्कृत नाटकों का नान्दी पाठ प्रस्तावना (स्थापना) आदि से प्रारंभ किया गया है तथा ‘‘भरतवाक्य’’ से समाप्ति की गई है।
7. संस्कृत नाटकों में पात्रानुसार भाषा का प्रयोग हुआ है। उत्तम कोटि के पात्र संस्कृत का प्रयोग करते हैं तथा अन्य पात्र प्राकृत भाषा का प्रयोग करते हैं।
8. संस्कृत नाटकों का प्रधान गुण अभिनेयता है। इनकी संवाद योजना अत्यन्त आकर्षक है। परन्तु अरस्तू द्वारा निर्दिष्ट समय एवं स्थान की अन्विति (Unities of Time and place) का प्रायः इन नाटकों में अभाव है, क्योंकि अनेक संस्कृत नाटकों में काव्यत्व पक्ष बलवान् हो गया है।
9. अधिकांश संस्कृत नाटक सुखान्त लिखे गये हैं। परन्तु यह कथन युक्तिसंगत नहीं कि संस्कृत में दुःखान्त नाटकों का नितान्त अभाव है। यदि दुःखान्त नाटक का अर्थ नायक के शोक, पराभव और मृत्यु का चित्रण करना है तो इस दृष्टि से ‘‘कर्णभार’’, ‘‘उरुभंग’’, वेणीसंहार और चण्डकौशिक निष्चित रूप से दुःखान्त नाटक माने जाने चाहिये।
10. नायक एवं नायिका के अतिरिक्त विदूषक की भी संस्कृत नाटकों में महत्वपूर्ण भूमिका है।
11. संस्कृत नाटकों में प्रकृति के साथ घनिष्ठ सम्बन्ध दृष्टिगत होता है। अन्तः प्रकृति एवं बाह्य प्रकृति का इन नाटकों में सुन्दर समन्वय किया गया है। अन्तः प्रकृति की सूक्ष्म एवं सुकुमार भावनाओं के चित्रण के लिए बाह्य प्रकृति चित्रफलक का कार्य करती है। प्रकृति का मानवीकरण भी संस्कृत रुपकों की अपनी विशेषता रही है। इनमें मानव का प्रकृति के साथ घनिष्ठ सम्बन्ध दृष्टिगोचर होता है। कालिदास के ‘‘अभिज्ञान शाकुन्तलम्’’ में शकुन्तला की विदाई के समय प्राकृतिक उपादानों की स्थिति का सजीव कारुणिक वर्णन हृदय को सहज भावाभिभूत करने वाला है -
इस प्रकार के वर्णन वस्तुतः संस्कृत नाट्य साहित्य में प्रकृति के मानवीकरण के अद्वितीय उदाहरण हैं।
12. संस्कृत नाटकों में भावतत्व की प्रधानता है। भावों का सूक्ष्म अंकन तथा उनमें काव्योचित सौन्दर्य को समाहित करने में ही संस्कृत नाटककार का सर्वाधिक प्रयत्न देखा जाता है। यही कारण है कि संस्कृत नाटकों के अभिनय में उतनी सरलता नहीं दृष्टिगत होती, जितनी पाश्चात्य नाटकों में सहज संभव होती है। संस्कृत का नाटककार कवि हृदय होने के नाते भावों को ही गांभीर्य का जनक समझता है, वह कोरी कलात्मकता को महत्त्व नहीं देता।
14. प्रभावोत्पादकता संस्कृत नाटकों की प्रमुख विशेषता है। प्रभावोत्पादकता का मूल कारण यह है कि संस्कृत नाटकों में नाटककार भूतकालीन घटना के अभिनय को इस प्रकार प्रस्तुत करता है, मानों वह पाठकों अथवा प्रक्षेकों को उसका प्रत्यक्ष आभास करा रहा हो। इस प्रस्तुति द्वारा पाठकों से घटना के साक्षात् सम्पर्क की अनुभूति ही नाटक को महाकाव्य अथवा उपन्यास की अपेक्षा अधिक प्रभावोत्पादक बना देती है।
संस्कृत नाटक का सौन्दर्यशास्त्र
‘मालविकाग्निमित्र’ नाटक में दो नृत्याचार्यों में अपनी कला निपुणता के सम्बन्ध में झगड़ा होता है और यह निश्चित होता है कि दोनों अपनी-अपनी शिष्याओं का नृत्य-अभिनय दिखाएँ और अपक्षपातिनी भगवती कौशिकी निर्णय करेंगी कि दोनों में कौन क्षेष्ठ है? दोनों आचार्य तैयार हुए। मृदंग बज उठा। प्रेक्षागृह में दर्शकगण यथास्थान बैठ गये। भिक्षुणी की अनुमति से रानी की परिचारिका मालविका के शिक्षक आचार्य गणदास यवनिका के अन्तराल से सुसज्जिता शिष्या (मालविका) को रंगभूमि में ले आये। यह पहले ही स्थिर हो गया था कि छलिक नृत्य-जिसमें अभिनेता दूसरे की भूमिका में उतरकर अपने ही मनोभाव व्यक्त करता है-के साथ होने वाले अभिनय को दिखाया जाएगा। मालविका ने गान शुरू किया। मर्म यह था कि दुर्लभ जन के प्रति प्रेमपरवशा प्रेमिका का चित्त एक बार पीड़ा से भर उठता है और फिर आशा से उल्लसित हो उठता है, बहुत दिनों के बाद फिर उसी प्रियतम को देखकर उसी की ओर वह आँखें बिछाये है। भाव मालविका के सीधे हृदय से निकले थे, कण्ठ उसका करूण था। उसके अतुलनीय सौन्दर्य, अभिनयव्यंजित अंग-सौष्ठव, नृत्य की अभिराम भंगिमा और कण्ठ के मधुर संगीत से राजा और प्रेक्षकगण मन्त्र-मुग्ध से हो रहे। अभिनय के बाद ही जब मालविका परदे की ओर जाने लगी, तो विदूषक ने किसी बहाने उसे रोका।
वह ठिठककर खड़ी हो गयी उसका बायाँ हाथ कटिदेश पर विन्यस्त था, उसका कंकण कलाई पर सरक आया था, दाहिना हाथ शिथिल श्यामलता के समान सीधा झूल पड़ा था, झुकी हुई दृष्टि पैरों पर अड़ी हुई थी, जहाँ पैर के अँगूठे फर्श पर बिछे हुए पुष्पों को धीरे-धीरे सरका रहे थे और कमनीय देहलता नृत्यभंगी से ईषदुन्नीत थी। मालविका उसी प्रकार खड़ी हुई थी, जिस सौष्ठव के साथ देहविन्यास करके उसको रंगभूमि में खड़ा होना उचित था। परिव्राजिका कौशिकी ने दाद दी-अभिनय बिल्कुल निर्दोष है। बिना बोले भी अभिनय का भाव स्पष्ट ही प्रकाशित हुआ है, अंगविक्षेप बहुत सुन्दर और चातुरीपूर्ण हुआ है। जिस-जिस रस का अभिनय हुआ है, उस-उस रस में तन्मयता स्पष्ट लक्षित हुई है। भावचेष्टा सजीव होकर स्पष्ट हुई है, मालविका ने बलपूर्वक अन्य विषयों से हमारे चित्त को अभिनय की ओर खींच लिया है। कालिदास ने इस श्लोक में भारतीय संस्कृति, कला, सौन्दर्य और अभिनय का सजीव आदर्श प्रस्तुत कर दिया है। वैसे भी कालिदास रंगमंच को ‘चाक्षुष यज्ञ’ कहते हैं। उनका यह श्लोक इसका उदाहरण है कि संस्कृत नाटक का सौन्दर्यशास्त्र भारतीय संस्कृति और परम्पराओं से निकला हुआ है और चिन्तन, आनन्द, सौन्दर्य बोध से जुड़ा है।
परिचय
हमारे यहाँ नाटक और रंगमंच का उदय ही धार्मिक कृत्य, धार्मिक अनुष्ठान के रूप में हुआ था। इसलिए उसका स्वरुप अनुष्ठानपरक है। पूर्वरंग की सारी प्रक्रिया में एक सम्पूर्ण विधान है-प्रत्याहर से से लेकर प्ररोचना आदि तक इन्द्रध्वज आदि सारा विधान धार्मिक और अनुष्ठानपरक है इस अनुष्ठानिक वातावरण की सृष्टि कई नाट्यरूढ़ियों और धार्मिताओं के आधार पर की जाती है। नाट्यशास्त्र में भरतमुनि ने इसीलिए कहा है कि यह नाट्य तो ‘पंचमवेद’ है जिसमें कहीं धर्म है, कहीं क्रीड़ा, कहीं अर्थ, कहीं शान्ति...य़ह नाट्य-रस, भाव, कर्म तथा क्रियाओं के अभिनय द्वारा लोक में सबको उपदेश देने वाला है।...वस्तुतः यह संस्कृत नाटक का सामाजिक पक्ष भी व्यक्त करता है। हमारा मूल स्वर संघर्ष का न होकर, फल का, आनन्द का है। नाटक के कथानक, कथाविधान, कार्याव्यवस्थाएँ आरम्भ और प्रयत्न से शुरू होकर प्राप्त्याशा नियताप्ति से होते हुए फलागम की ओर अग्रसर होती है। इसीलिए संस्कृत नाटक में भाग्य का नहीं कर्म का महत्त्व है और कर्म करने वाला नायक धीरोदात्त नायक है जिसमें लक्ष्य-प्राप्ति के सभी भारतीय गुण मौजूद हैं। रस आधार है पूरे नाटक और रंगमंच का। ‘तेन रस एवं नाट्यम (अभिनव) रसानुभूति ही नाट्य का फलक है इसीलिए हमारे यहाँ नाना रसों संतचारी भावों, स्थायी भावों की योजना की गयी है और ‘रसनिष्पत्ति’ एवं साधारणीकरण को महत्त्व दिया गया है। ‘असुर पराजय’, ‘अमृत मंथन’ ‘त्रिपुरदाह’ नाटकों के प्रसंग भी यह दिखाते हैं कि नाटक जीवन से जुड़ा हुआ था। और भरत मुनि के समय में ही नाटक के विविध अवयव निश्चित हो चुके थे- (1) नट, (2) नटी, (3) नृत्य-वाद्य, (4) संगीत (5) संवाद (6) कथावस्तु (7) रंगमंच। ‘मालविकाग्निमित्र’ में कालिदास ने भी नाट्याचार्य गणदास के मुख से स्पष्ट कहलाया है। नाट्यं भिन्नरूपेर्जनस्य बहुधात्येकं समाराधनम्’। मनुष्यों की रूची भिन्नता के आधार पर ही नाटक-रचना होती है नाटक को एक ऐसी कला माना गया है जिसे हर श्रेणी का व्यक्ति भेद-भाव रहित हो कर देख सके। देवदत्त शास्त्री ने कहा भी है कि ‘सम्भवतः वर्ग संघर्ष को मिटाने का यह सर्वप्रथम प्रयत्न नाटक के माध्यम से किया गया था।’
संस्कृत नाटक जिस वैविध्य, आनन्द और परिष्कार की ओर ले जाता है उसमें संगीत की बहुत बड़ी भूमिका है। उत्सवधर्मिता, विभिन्न रागों का ऋतुओं, उत्सवों, समय और भावों से, रसों से सम्बन्ध नाटककार मानकर चलते-हैं ताल, लय, नृत्य, वाद्य-वादन, गीत का शास्त्रीय विधान एक सम्पूर्ण सौन्दर्यशास्त्र रचता है जो बहुत समृद्ध और गम्भीर, सार्थक, सर्जनात्मक है। ‘स्वप्नवासवदत्ता’ का उदयन और ‘मृच्छकटिकम्’ चारूदत्त तो स्वयं संगीतकार हैं। सूत्रधार, नट-नटी आदि द्वारा मंगलाचरण, गायन, नान्दीपाठ एक ऐसी सौन्दर्य-सृष्टि करता है और उससे पूर्व पूर्वरंग विधान रंगशाला में ऐसे वातावरण की रचना करता है, प्रेक्षक की मनोभूमि तैयार करता है कि हम एक भिन्न लोक में ही पहुँच जाते हैं। यह संगीत और विधान प्रेक्षक को आकृष्ट ही नहीं करता, नाटक के विषय से सम्बन्धित वातावरण की ओर भी ले जाता है। तन्मयता, तल्लीनता पूरा मनोविज्ञान ही बदल देती है। ‘वेणीसंहार’ नाटक में संगीत आरम्भ करने के लिए सूत्रधार की आज्ञा होने पर परिपार्शिवक पूछता है- ‘कतमं समयमायित्व गीयताम्’ अर्थात् किसी ऋतु के आधार पर गाया जाए ? ये सभी प्रयोग ऋतु, समय, संगीत के आन्तरिक सम्बन्ध को भी व्यक्त करते हैं और ‘नाट्यप्रयोग’ में यह स्वतन्त्रता भी देते हैं कि सूत्रधार आवश्यकतानुसार उसमें परिवर्तन भी कर सके। यह भी विशेष बात है कि संस्कृत नाटक में नृत्य और वादन का प्रयोग अधिक है, गीतों का कम। कहीं-कहीं रचनाकार उस काल के प्रचलित महत्त्वपूर्ण संगीत पक्ष का संकेत भी देता है जैसे ‘मृच्छकटिकम्’ में नायक चारूदत्त के लिए ‘गान्धर्व श्रोतुं गतस्य’ का प्रयोग शूद्रक ने किया है जिससे गान्धर्व संगीत के प्रचलन का आभास होता है। लोकरंजन, काव्यानन्द आत्मानन्द संस्कृत नाटक का अभिन्न अंग रहे हैं।
जाहिर है इस आनन्द तक पहुँचने के लिए प्रेक्षक भी विशिष्ट रूचि-सम्पन्न, संस्कारयुक्त अपेक्षित था। कीथ का तो कहना है कि ‘असभ्य, मूर्ख, नास्तिक और निम्नवर्गीय प्रेक्षकशालाओं में प्रवेश नहीं कर सकते थे।’ वे दर्शक रस-शास्त्र के नियमों के ज्ञाता, नृत्य और संगीत अभिनय से परिचित होते थे। नाट्यशास्त्र में स्पष्ट कहा है कि प्रेक्षक की सभी इन्द्रिय दुरस्त होने चाहिए, ऊहापोह में उसे पटु होना चाहिए-(आज की भाषा में ‘क्रिटिकल आडिएन्स’) दोष का जानकर और रागी होना चाहिए। उसे संवेदनशील, सहृदय होना चाहिए। वह सद्गुणशील हो, कला, शिल्प का मर्मज्ञ हो, ताकि नाटक जैसी जटिल, संश्लिष्ट कला का पूर्ण आनन्दानुभव वह कर सके। प्रेक्षक का सीधा प्रत्यक्ष सम्बन्ध अभिनेता से होता है। हमारी भारतीय नाट्यपरम्परा में निर्देशक का नहीं, अभिनेता का महत्त्व है-समस्त अभिव्यक्त का वही आधार है, मुख्य माध्यम है इसीलिए हमारे नाट्यशास्त्र में अभिनेता का, उसके व्यक्तित्व, गुणों, क्रियाओं का इतना विशद और गम्भीर वर्णन है। अभिनेता का शरीर उसकी वाणी, गति, हाव-भाव, क्रिया-व्यापार सब नये अर्थ देते हैं इसीलिए आंगिक, वाचिक, आहार्य, सात्विक प्रकारों के साथ-साथ आँख, सिर, हाथ, पैर, आदि की इतनी मुद्राएँ बतायी गयी हैं-विभिन्न अंग-उपांग, मुद्राएँ, अंगहार, करण, चारी आदि का विस्तृत निरूपण हुआ है कि उसका वास्तविक प्रशिक्षण सही मानों में अभिनेता को ‘रचता’ है और बिना बाह्य उपकरणों के सृजन की कल्पनाओं को साकार करता है। अभिनय का वह अद्भुद भण्डार है जिसका प्रयोग भरतनाट्यम नृत्य में तो हो रहा है लेकिन रंगमंच में उतना नहीं। अभिनय का पूरा शास्त्र संस्कृत नाटकों का आधार है। वह एक सुव्यवस्थित कार्य-प्रणाली, साधना, आस्था और विशेषज्ञता माँगता है जैसी कि संगीत के घरानों में, शास्त्रीय कला में अपेक्षित होती है।
यद्यपि संस्कृत नाटक राजप्रासादों और मन्दिरों में होते थे पर उस समय के स्थापत्य सम्बन्धी शास्त्र और नाट्य मण्डपों का भी उल्लेख मिलता है। बड़े-बड़े मन्दिरों में या अन्य स्थानों पर मण्डप खड़े कर दिये जाते थे। नाट्यशास्त्र में शैलगुहाकार का उल्लेख है। भरत ने तीन प्रकार के नाट्य मण्डप बताये हैं-विकृष्ट चतुरस्र, त्रयस्र। इनके भी भेद बताए गये हैं। मंच पर रंगपीठ, रंगशीर्ष, नेपथ्य, मत्तवारिणी, यवनिका तिरस्करणी आदि की व्यवस्था एक पूरी प्रस्तुति परिकल्पना को, सौन्दर्य बोध को व्यंजित करती है। वस्तुतः संस्कृत मंच अनुमानाश्रित था, सत्याभास विरोधी था। दृश्यविधान हो अथवा कोई दृश्यात्मक कार्य हो, दृश्य हो-उपवन, फूल लताओं, सागर, पानी, आँधी, तूफान आदि के, या रथ के, पक्षी के तो उसकी कल्पना कर ली जाती है। ‘अभिज्ञानशाकुन्तलम्’ में रथ की तीव्र गति, मृग का दौड़ना, दुष्यन्त का स्वर्गावतरण आदि के दृश्य अभिनेता ही अपनी मुद्राओं और गतियों से अनुमानित कराता है। यही नाट्यधर्मी विधिओं का संकेतात्मक विधान है जो मानवीय है यान्त्रिक और चमत्कारी नहीं है। प्रायः संस्कृत नाटकों में पर्वत, विमान, अन्धकार, सूर्योदय, आखेट आदि के दृश्य चित्राभिनय द्वारा किये जाते हैं। कालिदास, भवभूति शूद्रक के नाटकों में वर्षा, का मेघ-गर्जन, चन्द्रोदय मृग शावक, वानर, ग्रीष्म और शरद ऋतु सिंह सर्प आदि के दृश्यों को अभिनय ही प्रत्यक्ष करता है। आकाशभाषित जनान्तिक, अपवारित नाट्यरूढ़ियाँ भी अभिनय-कौशल का और संस्कृत नाटक रंगमंच को प्रकृति का आभास करती है। संस्कृत रंगमंच मूलतः काव्यात्मक रंगमंच है इसलिए उसमें भावानुकीर्तन, भावधर्मिता का वैशिष्ट्य है। यह काव्य समग्र रचना से, अभिनय सेय संगीत से, भाषा से सृजित होता है। नाटक प्रेक्षक के भावों को उद्बुद्ध करता हुआ उन्हें रसास्वादन कराता है। रस निष्पत्ति सम्बन्धी सारी दृष्टि नाट्य पर ही आधारित है। प्रेक्षक को संस्कृत मंच ने कभी नहीं भुलाया। उसे सन्तुष्ट करना ही नाटकीय सिद्धि मानी गयी। ‘अभिज्ञानशाकुन्तलम, ‘मालविकाग्निमित्र’ और ‘मालतीमाधव’ की प्रस्तवाना में स्पष्ट कहा गया है कि उनकी विद्वित् परिषद् के सामने प्रस्तुत किया गया। इससे संस्कृत में नाट्यप्रयोग के महत्त्व और नाट्यप्रयोग और प्रेक्षक के गहन का सम्बन्ध का पता चलता है। हिन्दी में इस प्रकार का कोई निजी सौन्दर्यशास्त्र नहीं बन पाया। एक रचनात्मक प्रयास भारतेन्दु और प्रसाद ने किया था लेकिन वह उन्हीं तक सीमित रह गया। दोनों नाटककार अपनी लोकधर्मी और नाट्यधर्मी परम्पराओं के आधार पर भारतीय नाटक और पाश्चात्य नाटक के आधार पर ही हिन्दी नाटक और रंगमंच की प्रकृति का, शास्त्र का अन्वेषण कर रहे थे जो उन्हीं तक सीमित होकर रह गया।
परियोजना प्रबंधक
परियोजना प्रबंधन क्षेत्र के किसी पेशेवर को परियोजना प्रबंधक (प्रोजेक्ट मैनेजर) कहते हैं। परियोजना प्रबंधकों के पास सामान्यतः निर्माण उद्योग, वास्तुकला, कंप्यूटर नेटवर्किंग, दूरसंचार या सॉफ्टवेयर विकास से संबंधित किसी परियोजना की योजना बनाने, निष्पादन करने, तथा उसको पूर्ण करने की जिम्मेदारी हो सकती है।
परियोजना प्रबंधक उत्पादन, डिजाइन और सेवा उद्योग के कई अन्य क्षेत्रों में भी मौजूद रहते हैं।
अवलोकन
परियोजना प्रबंधक वह व्यक्ति है जो परियोजना के घोषित उद्देश्यों को पूरा करने के लिए जिम्मेदार होता है। परियोजना प्रबंधन की महत्वपूर्ण जिम्मेदारियों में शामिल हैं, परियोजना के स्पष्ट और प्राप्य उद्देश्यों को बनाना, परियोजना संबंधी आवश्यकताओं का निर्माण और परियोजनाओं की तीनों बाधाओं - लागत, समय, तथा गुणवत्ता (स्कोप के नाम से भी जाना जाता है) - का प्रबंधन करना।
परियोजना प्रबंधक अक्सर ग्राहक के एक प्रतिनिधि के रूप में कार्य करता है और उसे ग्राहक की कंपनी के बारे में उपलब्ध जानकारी के आधार पर उसकी सम्पूर्ण आवश्यकताओं का निर्धारण तथा उन्हें लागू करना होता है। ग्राहक कंपनी की विभिन्न आंतरिक प्रक्रियाओं के अनुसार स्वयं को ढालने की क्षमता और उनके मनोनीत प्रतिनिधियों के साथ घनिष्ठ संबंध बनाना, यह सुनिश्चित करने के लिए आवश्यक है कि लागत, समय, गुणवत्ता और इन सब से ऊपर, ग्राहक संतुष्टि जैसे महत्वपूर्ण मुद्दों को साकार किया जा सके।
'परियोजना प्रबंधक' शब्द और शीर्षक को सामान्य रूप में किसी ऐसे व्यक्ति का वर्णन करने के लिए इस्तेमाल किया जाता है जिसे किसी परियोजना को पूरा करने की जिम्मेदारी दी गयी है। हालांकि इसे कहीं अधिक समुचित रूप से एक ऐसे व्यक्ति का वर्णन करने के लिए इस्तेमाल किया जाता है जिसे किसी परियोजना को पूरा करने के लिए आवश्यक पूरी जिम्मेदारी और उसी स्तर का अधिकार भी प्रदान किया गया है। अगर किसी व्यक्ति के पास उच्च स्तर की जिम्मेदारी और अधिकार दोनों नहीं हैं तो उसे एक परियोजना व्यवस्थापक, समन्वयक, फेसिलिटेटर या एक्सपेडिटर के रूप वर्णित किया जाना अधिक बेहतर रहेगा.
संसाधनों का आवंटन
"संसाधन आवंटन में परियोजना के लक्ष्यों और उद्देश्यों को प्राप्त करने के लिए उपलब्ध संसाधनों जैसे समय, धन और कर्मियों का सबसे कुशल उपयोग निर्धारित करना शामिल है।"
निर्माण परियोजना प्रबंधक
निर्माण परियोजना प्रबंधक पहले ऐसे व्यक्ति होते थे जो निर्माण या सहयोगी उद्योगों में काम करते थे और जिन्हें फोरमैन के स्तर तक प्रोन्नति दी जाती थी। ऐसा 20वीं सदी के अंत तक रहा जब तक कि निर्माण और निर्माण प्रबंधन अलग-अलग क्षेत्र नहीं बन गए।
अभी हाल तक, अमेरिकी निर्माण उद्योग में किसी भी स्तर के मानकीकरण की कमी थी जहां व्यक्तिगत तौर पर राज्य अपने अधिकार क्षेत्र के अंदर पात्रता की आवश्यकताओं को निर्धारित करते थे। हालांकि संयुक्त राज्य अमेरिका स्थित कई व्यापार संघों ने एक परियोजना प्रबंधक की योग्यता को निर्धारित करने के लिए एक सामान्य रूप स्वीकार्य योग्यताओं और परीक्षणों का सेट तैयार करने में प्रगति की है।
इस पेशे ने हाल ही में कई दर्जन निर्माण प्रबंधन विज्ञान के स्नातक कार्यक्रमों को समायोजित किया है।
अमेरिकी नौसेना की निर्माण बटालियन, जिसका उपनाम सी-बीज़ है, यह प्रत्येक स्तर पर अपना कमांड कठिन प्रशिक्षण और प्रमाणपत्र के जरिये देता है। सी-बीज़ (SeaBees) में एक चीफ पैटी ऑफिसर बनना निर्माण प्रबंधन में एक बीएस के बराबर है, जिसके साथ कई वर्षों का अनुभव अपने खाते में जोड़ा जा सकता है। देखें एसीई (ACE) मान्यता.
सॉफ्टवेयर परियोजना प्रबंधक
एक सॉफ्टवेयर परियोजना प्रबंधक अन्य उद्योगों में अपने समकक्षों की तरह कई एक जैसी योग्यताएं रखता है। निर्माण और उत्पादन जैसे उद्योगों में पारंपरिक परियोजना प्रबंधन से सामान्य रूप से जुडी योग्यताओं के अलावा, एक सॉफ्टवेयर परियोजना प्रबंधक के पास विशेष तौर पर सॉफ्टवेयर विकास की एक व्यापक पृष्ठभूमि होगी। कई सॉफ्टवेयर परियोजना प्रबंधकों के पास कंप्यूटर विज्ञान, सूचना प्रौद्योगिकी या किसी अन्य संबंधित क्षेत्र में एक डिग्री होती है और विशेष तौर पर उसने उद्योग में एक सॉफ्टवेयर इंजीनियर के रूप में काम किया होगा।
सॉफ्टवेयर परियोजना प्रबंधक से सॉफ्टवेयर विकास के जीवन चक्र (एसडीएलसी) (SDLC) से परिचित होने की भी उम्मीद की जाती है। इसके लिए आवश्यकताओं की प्रार्थना, अनुप्रयोग का विकास, तार्किक और वास्तविक डेटाबेस डिजाइन और नेटवर्किंग की गहराई से जानकारी की आवश्यकता हो सकती है। यह जानकारी विशेष तौर पर उपरोक्त शिक्षा और अनुभव का परिणाम है। सॉफ्टवेयर परियोजना प्रबंधकों के लिए एक व्यापक रूप से स्वीकार्य प्रमाणपत्र नहीं है, लेकिन उनमे से कईयों के पास परियोजना प्रबंधन संस्थान, PRINCE2 द्वारा प्रदत्त पीएमपी (PMP) पदनाम या परियोजना प्रबंधन में एक उच्च स्तरीय डिग्री जैसे कि एक एमएसपीएम (MSPM) या प्रौद्योगिकी प्रबंधन में अन्य स्नातक की डिग्री होगी।
जिम्मेदारियां
परियोजना प्रबंधक की विशिष्ट जिम्मेदारियां उद्योग, कंपनी के आकार, कंपनी की परिपक्वता और कंपनी के परिवेश के आधार पर बदलती रहती हैं। हालांकि कुछ ऐसी जिम्मेदारियां भी हैं जो सभी परियोजना प्रबंधकों के लिए एक जैसी हैं, उदाहरण के लिए :
शिक्षा, प्रमाणपत्र और नेटवर्क
व्यावसायिक प्रमाणपत्र प्राप्त करने के इच्छुक व्यक्ति, विभिन्न संगठनों द्वारा प्रदान की जाने वाली एक या अधिक डिग्रियां ले सकते हैं:
परियोजना प्रबंधन संस्थान परियोजना प्रबंधकों को निम्न प्रमाणपत्र प्रदान करता है:
परियोजना और प्रौद्योगिकी प्रबंधन में अन्य स्नातक डिग्रियां भी हैं जैसे कि एक एमएसपीएम (MSPM). हालांकि सभी परियोजना प्रबंधन योग्यताओं में ज्यादातर कोपीएच.डी., डी.फिल. या अन्य समकक्ष उच्चस्तरीय डॉक्टरेट की डिग्री को पूरा कर के विकसित किया जा सकता है।
आईपीएमए (IPMA) ब्रिटेन में राष्ट्रीय परियोजना प्रबंधन समितियों जैसे कि परियोजना प्रबंधन के लिए एसोसिएशन का एक अंतरराष्ट्रीय नेटवर्क है। आईपीएमए (IPMA) राष्ट्रीय सोसाइटियों का प्रतिनिधित्व करते हुए एक छाता संगठन के रूप में कार्य करता है जो अपने प्रमाणपत्र प्रदान करते हैं।
हद्गाव, लोकेश्वरं मण्डल
हद्गाव, लोकेश्वरं मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्रत्यक्षवाद (राजनीतिक)
राजनीति विज्ञान में प्रत्यक्षवाद (positivism) वह सिद्धान्त है जो केवल वैज्ञानिक पद्धति से प्राप्त ज्ञान को ही अपर्युक्त, विश्वसनीय व प्रामाणिक मानता है। प्रत्यक्षवादियों का मानना है कि प्रत्यक्षवाद विज्ञान की मदद से उद्योग, उत्पादन एवं आर्थिक प्रगति के लिए आशा की किरण है। इस दृष्टि से मार्क्स का वैज्ञानिक भौतिकवाद भी प्रत्यक्षवाद के ही निकट है, क्योंकि मार्क्स ने उसे तर्क की कसौटी पर कसा है। कॉम्टे का कहना है कि ‘‘कोई भी वस्तु सकारात्मक तभी हो सकती है जब उसे इन्द्रिय ज्ञान के द्वारा सिद्ध किया जा सके, अर्थात् देखा, सुना, चखा या अनुभव किया जा सके।’’
व्यवहारवाद के आगमन से राजनीति विज्ञान में परम्परागत राजनीतिक सिद्धान्त का स्थान आधुनिक राजनीतिक सिद्धान्त ने ले लिया। आधुनिक राजनीतिक सिद्धान्त अपने जीवन के प्रारम्भिक बिन्दु पर राजनीति-विज्ञान को मूल्य-निरपेक्ष बनाने पर जोर दिया। इसलिए यह स्वाभाविक है कि ऐसा विज्ञान के अन्तर्गत ही संभव है। व्यवहारवादियों ने राजनीति-विज्ञान को प्राकृतिक विज्ञान की तरह बनाने के लिए वैज्ञानिक पद्धति को अध्ययन व विश्लेषण का आधार बनाया। इसी वैज्ञानिक पद्धति के कारण राजनीति-विज्ञान में प्रत्यक्षवाद की अवधारणा का आगमन हुआ।
प्रत्यक्षवाद की अवधारणा की व्याख्या
प्रत्यक्षवाद की वैज्ञानिक व्याख्या सर्वप्रथम ऑगस्ट कॉम्टे ने की है। कॉम्टे ने अपनी रचनाओं ‘Course of Positive Philosophy’ (1842) में तथा ‘The system of Positive Polity’ (1851) में इस अवधारणा की व्याख्या की है। इसी कारण कॉम्टे को प्रत्यक्षवाद का प्रवर्तक माना जाता है। कॉम्टे ने मानव इतिहास का अध्ययन करके तथा उसमें औद्योगिक व वैज्ञानिक प्रगति का स्थान निश्चित करके यह दावा किया कि उसने मानव समाज के आधारभूत नियमों का ज्ञान प्राप्त कर लिया है और उसने विश्वास व्यक्त किया कि यदि इन नियमों को सही ढंग से कार्य रूप प्रदान कर दिया जाए तो मानव प्रगति एक वैज्ञानिक तरीके से विकसित होकर अपने पूर्णत्व को प्राप्त हो सकती है। कॉम्टे को यह विश्वास था कि मानव का विकास जब पूर्णता को प्राप्त हो जाएगा तब प्राचीन मान्यताएं, परम्पराएं एवं नवीन मूल्य समाप्त हो जाएंगे और उनका स्थान नवीन परम्पराएं, मान्यताएं व मूल्य ले लेंगे जिसमें राज्य का स्वरूप तथा समस्त राजनीतिक एवं सामाजिक रूप-रेखा में बदलाव आ जाएगा।